Source: https://www.elit.sk/technicke-informacie/vop.html
Timestamp: 2019-09-15 14:24:35+00:00
Document Index: 9066791

Matched Legal Cases: ['§ 273', '§4', 'čl. 4', '§ 276', 'čl. 10', '§ 264', '§ 263', '§ 439', '§ 439', 'čl. 11', '§ 601', 'čl. 10', 'čl. 3', '§ 71', 'čl. 11']

Všeobecné obchodné podmienky | Elit
Úvodná strana > Technické informácie > Všeobecné obchodné podmienky
1.1. Tieto všeobecné obchodné podmienky (ďalej len “VOP”) v súlade s § 273 ods. 1 Obchodného zákonníka upravujú práva a povinnosti zmluvných strán vyplývajúcich zo Zmluvy uzatvorenej medzi:
1.1.1. dodávateľom alebo predávajúcim tovaru - spoločnosťou ELIT SLOVAKIA s.r.o., sídlo: Kolmá 4, Bratislava 851 01, IČO: 31 596 061, DIČ: 2020454315, IČ DPH: SK2020454315 podľa §4, zápis v OR OS BA I., odd. Sro, vl. č.: 10987/B (ďalej len “Dodávateľ”, príp. “ELIT”)
1.1.2. zákazníkom alebo kupujúcim - ktorým je právnická alebo fyzická osoba, ktorá pri uzatváraní a plnení zmluvy koná v rámci predmetu svojej obchodnej činnosti alebo inej podnikateľskej činnosti.
1.2. ELIT uzatvára Zmluvy v súlade s jej predmetom činnosti zapísaným v obchodnom registri (obchodná a sprostredkovateľská činnosť v rozsahu voľnej živnosti, predaj náhradných dielov pre motorové vozidlá, poskytovanie softvéru - predaj hotových programov na základe zmluvy s autorom) pri predaji tovaru na základe zmluvy uzavretej na diaľku, a to prostredníctvom webovskej stránky, ďalej len „webstránka“ www.elit.sk.
1.3. Aktuálne platné znenie všeobecných obchodných podmienok je zverejnené vždy na oficiálnej webstránke Dodávateľa www.elit.sk.
2.1. Cenníkom sa rozumie aktuálny platný prehľad cien Tovaru vypracovaný Dodávateľom a prístupný na webstránke www.elit.sk . V cenníku sú uvedené záväzné ceny za plnenie Dodávateľa pre dodávky Tovaru dohodnuté medzi Dodávateľom a Zákazníkom.
2.4. Dodávateľom sa rozumie spoločnosť ELIT SLOVAKIA s.r.o. tak ako je špecifikovaná v preambule týchto VOP.
2.5. Katalógom Dodávateľa sa rozumie zoznam Tovaru v elektronickej podobe prístupný na webstránke Dodávateľa www.elit.sk (e-shop). Katalóg Dodávateľa prístupný na vyššie uvedenej webstránke predstavuje aktuálne platnú ponuku Tovaru, ktorý má Dodávateľ v ponuke.
2.9. Objednávkou sa rozumie jednostranný právny úkon Zákazníka, ktorým Zákazník objednáva u Dodávateľa Tovar. Povinné náležitosti Objednávky sú uvedené v čl. 4 týchto VOP.
2.10. Tovarom sa rozumie akýkoľvek typizovaný tovar špecifikovaný a ponúkaný v Katalógu Dodávateľa, označený názvom a katalógovým číslom.
2.14. Prijatím objednávky sa rozumie jednostranný právny úkon Dodávateľa, ku ktorému dochádza buď písomnou akceptáciou po obdržaní Objednávky, a/alebo okamihom plnenia Objednávky alebo jej časti zo strany Dodávateľa; k písomnej akceptácii dochádza buď poštou, kuriérom, faxom, alebo elektronicky (e-mailom)
3.1.1. prijatím písomnej alebo ústnej Objednávky Zákazníka Dodávateľom ;
3.1.2. prijatím Objednávky Zákazníka zadanej pod pridelenými prihlasovacími údajmi prostredníctvom Katalógu Dodávateľa dostupného na webstránke Dodávateľa www.elit.sk;
3.2. Zmluva je podľa povahy dohodnutého plnenia buď zmluvou kúpnou, zmluvou nepomenovanou, alebo zmluvou zmiešanou, vždy uzatváranou podľa OBCHZ.
3.3. V prípade, že je kdekoľvek v týchto VOP uvedený odkaz na “Zmluvu”, myslí sa tým akýkoľvek dokument, ktorý Zmluvu tvorí, alebo je jej súčasťou, ako je Objednávka, písomná akceptácia objednávky, príloha, Cenník, VOP, apod.
3.4. Katalóg je výzvou na podávanie návrhov na uzatvorenie zmluvy v zmysle § 276 ods. 2 OBCHZ. Dodávateľ si vyhradzuje právo neakceptovať Objednávky, ktoré obsahujú dodatky, výhrady, alebo obmedzenia VOP.
4.1. Zákazník si objednáva Tovar prostredníctvom webstránky www.elit.sk. Pre zadanie Objednávky sa vyžaduje registrácia a prihlásenie na webstránke uvedením prihlasovacích údajov podľa postupu uvedeného na webstránke.
4.3. Objednávku je možné doručiť do pobočky Dodávateľa v pracovných dňoch počas otváracích hodín zverejnených na jeho webstránke www.elit.sk, a to prostredníctvom kontaktných miest Dodávateľa špecifikovaných v čl. 10 týchto VOP. Objednávky doručené Dodávateľovi mimo doby vymedzenej otváracími hodinami, sa považujú za doručené najbližší pracovný deň. . V prípade Objednávky zadanej prostredníctvom Katalógu Dodávateľa podľa článku 3.1.2 týchto VOP je možné doručiť Objednávku Dodávateľovi kedykoľvek.
4.4. Objednávka musí obsahovať tieto údaje a prílohy, ibaže sa strany dohodnú inak:
4.4.1. obchodné meno Zákazníka, sídlo/miesto podnikania, IČO, DIČ (ak má Zákazník pridelené aj IČ DPH, je povinný uviesť aj toto číslo);
4.4.2. meno a priezvisko osoby oprávnenej zastupovať Zákazníka v súvislosti s Objednávkou (vrátane prevzatia dodávky) a jej kontaktné údaje (najmä telefónne číslo, e-mailová adresa, príp. č. faxu);
4.4.3. druh objednaného Tovaru a jeho množstvo;
4.4.4. označenie Tovaru podľa položiek v Katalógu Dodávateľa;
4.4.5. cenu za jednotku objednávaného Tovaru podľa Cenníku (bez DPH), celkovú cenu za všetok objednaný Tovar (bez DPH);
4.4.6. v prípade Objednávky doručovanej poštou, kuriérom, alebo faxom, podpis Zákazníka alebo osoby oprávnenej v jeho mene konať;
4.4.7. v prípade telefonickej Objednávky, uvedenie všetkých údajov požadovaných telefonickým operátorom, maximálne však v rozsahu ustanovení 4.4.1 - 4.4.3 VOP.
4.5. Strany sa dohodli, že pre účely každej jednotlivej Objednávky platí, pokiaľ nie je výslovne dohodnuté inak, že:
4.5.1. Zákazník vystavením Objednávky a jej doručením Dodávateľovi akceptuje, že:
4.5.1.1. sa v súlade s § 264 OBCHZ nebude prihliadať na žiadne obchodné zvyklosti,
4.5.1.2. sa v súlade s ust. § 263 OBCHZ nepoužije ustanovenie § 439 ods. 2 OBCHZ v časti, ktorá umožňuje kupujúcemu znížiť kúpnu cenu platenú predávajúcemu o zľavu z kúpnej ceny z dôvodu vád tovaru. V časti umožňujúcej kupujúcemu požadovať vrátenie časti už zaplatenej kúpnej ceny do výšky zľavy z kúpnej ceny z dôvodu vád tovaru, sa ustanovenie § 439 ods. 2 OBCHZ nevylučuje; pre takéto prípady si strany dojednali nulovú úrokovú sadzbu.
4.5.2. Zákazník bol oboznámený s obsahom Objednávky a jej vystavením a doručením Dodávateľovi, a že zároveň:
4.5.2.1. Dodávateľ má právo na náhradu škody vzniknutej nesplnením peňažného dlhu v plnej výške, tým nie je dotknutý nárok na úroky z omeškania.
4.5.2.2. Zákazník na seba okamihom uzatvorenia Zmluvy preberá nebezpečenstvo zmeny okolností spôsobilých spôsobiť nemožnosť plnenia - v prípade nemožnosti plnenia je povinný uhradiť škodu tým spôsobenú Dodávateľovi, a to aj v prípade, že nemožnosť plnenia a/alebo porušenie povinností Zákazníka bola spôsobená okolnosťami vylučujúcimi zodpovednosť. Ustanovenie čl. 11.4 týchto VOP sa na tento prípad nepoužije.
4.5.3. Vystavením objednávky Objednávateľ potvrdzuje, že sa oboznámil s VOP uverejnenými na webstránke Dodávateľa.
4.6. Vystavená Objednávka, ktorá nebola prijatá Dodávateľom, je pre Zákazníka záväzná do uplynutia požadovaného termínu plnenia, ktorý je v súlade s týmito VOP, alebo bol inak vzájomne dohodnutý.
4.7. Objednávku, ktorá nie je vystavená v súlade s týmito VOP, prípadne s inými dokumentami tvoriacimi Zmluvu, je Dodávateľ oprávnený odmietnuť alebo vrátiť Zákazníkovi na doplnenie a poskytnúť mu na to primeranú lehotu. Márne uplynutie tejto lehoty má za následok, že sa na Objednávku hľadí, akoby nebola Dodávateľovi nikdy doručená.
4.8. Dodávateľ je oprávnený kedykoľvek preveriť správnosť Objednávky najmä telefonickým overením totožnosti osoby, ktorá urobila telefonickú Objednávku, alebo overením podpisu na faxovej alebo inej písomnej Objednávke s podpisovým vzorom predloženým Zákazníkom. V prípade zistenia akéhokoľvek nedostatku, najmä nesúladu údajov o osobách oprávnených objednávať Tovar alebo nesúladu s podpisom na Objednávke s podpisovým vzorom, je Dodávateľ oprávnený plnenie podľa Objednávky odmietnuť alebo požadovať jej dodatočné potvrdenie ním zvolenou písomnou formou.
4.9. Dodávateľ je oprávnený neprijať Objednávku, pokiaľ Zákazník nemá ku dňu vystavenia Objednávky vyrovnané všetky splatné záväzky voči Dodávateľovi.
4.10. Ak sa Zákazník ocitne v omeškaní s platbou splatných faktúr, je Dodávateľ oprávnený s okamžitou účinnosťou pozastaviť dodávky Tovaru, a to až do úplného zaplatenia splatných dlhov a ich príslušenstva. Takéto pozastavenie dodávok nie je omeškaním Dodávateľa ani porušením Zmluvy a Dodávateľ nenesie zodpovednosť za prípadnú ujmu tým spôsobenú.
5.1. Tovar je dodávaný na Dodacie miesto určené Zákazníkom v Objednávke, alebo v inom dokumente tvoriacom Zmluvu. K riadnemu splneniu Objednávky zo strany Dodávateľa dochádza okamihom odovzdania a prevzatia Tovaru medzi Dodávateľom a Zákazníkom v Dodacom mieste, alebo na príslušnej pobočke.
5.3. Prevzatie Tovaru potvrdí Zákazník písomne (svojim podpisom) na Dodacom doklade, čím potvrdí najmä zhodu množstva a druhu preberaného Tovaru s údajmi uvedenými v Dodacom doklade. Zákazník zabezpečí, aby potvrdenie na Dodacom doklade obsahovalo riadne označenie Zákazníka a uvedenie mena a priezviska osoby, ktorá prevzatie potvrdzuje. Zákazník je zodpovedný za to, že osoba preberajúca Tovar v Dodacom mieste je na to oprávnená.
5.4. Zákazník oznámi Dodávateľovi vopred zoznam osôb oprávnených na prevzatie Tovaru v Dodacom mieste, najčastejšie uvedením na Objednávke alebo na akomkoľvek dokumente tvoriacom Zmluvu. V prípade, že takéto osoby nebudú Zákazníkom oznámené, alebo takáto osoba nebude v okamihu doručenia Tovaru pri jeho prevzatí prítomná, bude Dodávateľ považovať za osobu oprávnenú na prevzatie Tovaru osobu, ktorá spravidla prevzatie za Zákazníka potvrdzuje, alebo osobu, ktorá v danom prípade v prevádzkárni Zákazníka vykonáva funkciu, s ktorou je preberanie dodávok tovaru spojené. V prípade, že Zákazník pripustí, aby preberanie Tovaru uskutočňovali zaň aj iné osoby, ako je tu uvedené, nemôže sa v dôsledku toho dovolávať neplatnosti Zmluvy alebo sa zbaviť zodpovednosti za plnenie svojich povinností podľa Zmluvy.
5.7. Okamihom prevzatia Tovaru dochádza k prechodu nebezpečenstva škody na veci (náhodná skaza, náhodné zhoršenie veci, poškodenie, strata, a pod.) na Zákazníka. K prechodu vlastníckeho práva k odovzdanému a prevzatému Tovaru dochádza v súlade s ust. § 601 OZ až úplným zaplatením dohodnutej ceny za takýto Tovar.
6.1. Dodávateľ sa zaväzuje dodať Tovar Zákazníkovi do Dodacieho miesta čo najskôr po doručení Objednávky na kontaktné miesto Dodávateľa v zmysle čl. 10 týchto VOP alebo po doručení Objednávky do Katalógu Dodávateľa podľa čl. 3.1.2 týchto VOP v závislosti na aktuálnej skladovej dostupnosti Tovaru a ďalších okolnostiach súvisiacich s dodávaným Tovarom, najneskôr však do jedného týždňa po doručení Objednávky, pokiaľ si Strany nedohodnú iný termín dodania Tovaru v akceptácií Objednávky, v Zmluve, alebo inak.
7.1. Zákazník je povinný poskytovať Dodávateľovi potrebnú súčinnosť tak, aby Dodávateľ mohol riadne a včas plniť povinnosti podľa Zmluvy, najmä ak je Zákazník povinný na žiadosť Dodávateľa poskytnúť všetky potrebné informácie, podklady, špecifikácie, vysvetlenia a upresnenia svojich požiadaviek potrebných pre dodanie objednaného Tovaru. Dodávateľ je povinný si súčinnosť v prípade potreby včas vyžiadať a upozorniť na ňu Zákazníka. O dobu omeškania Zákazníka s poskytnutím potrebnej súčinnosti v súvislosti s dodávkou Tovaru sa predlžuje termín dodania stanovený podľa Zmluvy pre dodávku tohto Tovaru.
7.2. Zákazník má právo prevzatý Tovar v prípade jeho vád reklamovať alebo akýkoľvek Tovar vrátiť Dodávateľovi, a to za podmienok uvedených v aktuálnych Podmienkach pre vrátenie Tovaru a Reklamačnom poriadku zverejnenom na webstránke www.elit.sk.
7.3. Dodávateľ je oprávnený použiť na plnenie svojich záväzkov podľa Zmluvy subdodávateľov. V takom prípade platí, že Dodávateľ zodpovedá za poskytnuté plnenie tak, akoby plnil sám.
8.1. Cena za Tovar je stanovená vo výške podľa Cenníku.
8.5. Cena bude uhradená za Tovar skutočne dodaný, a to na základe faktúry Dodávateľa. Faktúra bude spravila vystavená ku dňu dodania Tovaru Zákazníkovi a doručená do Dodacieho miesta spolu s dodávkou Tovaru, pokiaľ v Zmluve nebude výslovne uvedená iná fakturačná adresa. Faktúra vystavená Dodávateľom je účtovný a daňový doklad, ktorý obsahuje všetky náležitosti stanovené pre takýto doklad príslušnými právnymi predpismi. Zákazník v zmysle § 71 ods. 1 písm. b) Zákona č. 222/2004 Z. z. o dani z pridanej hodnoty súhlasí s tým, že faktúra bude vydaná a prijatá v elektronickom formáte.
8.6. V prípade bezhotovostnej platby bude cena a všetky iné pohľadávky vyúčtované podľa Zmluvy splatné v termíne splatnosti určenom faktúrou. Riadnou úhradou pohľadávok sa rozumie pripísanie príslušnej čiastky na účet veriteľa.
8.7. V prípade omeškania Zákazníka s úhradou splatnej pohľadávky Dodávateľa vyúčtovanej Zákazníkovi v súlade so Zmluvou, bude Zákazník povinný uhradiť Dodávateľovi úrok z omeškania v zákonom stanovenej výške. Nárok Dodávateľa na náhradu škody tým nie je dotknutý. Ustanovenie čl. 11.4 týchto VOP sa v takomto prípade nepoužije.
9.1. Katalóg Dodávateľa je platný a účinný okamihom jeho zverejnenia na oficiálnej webstránke www.elit.sk.
10.2. Kontaktnými miestami Dodávateľa pre prijímanie akýchkoľvek oznámení a písomností Zákazníka (najmä Objednávok, reklamácií, atď.) sú, pokiaľ nie je medzi stranami výslovne dohodnuté inak, jednotlivé predajné miesta Dodávateľa zverejnené na webstránke Dodávateľa www.elit.sk.
10.3. Príslušné kontaktné miesta (adresy, čísla), uvedené vyššie v bode 10.2 tohto článku zverejňuje Dodávateľ na svojej webstránke www.elit.sk.
11.1. Pokiaľ v týchto VOP alebo v Zmluve nie je uvedené inak, každá zo zmluvných strán zodpovedá druhej strane za ujmu, ktorú spôsobí porušením svojich povinností vyplývajúcich zo Zmluvy, ibaže preukáže, že k tomu došlo v dôsledku okolností vylučujúcich zodpovednosť. Náhrada takto vzniknutej ujmy zo strany porušujúcej strany je obmedzená čiastkou zodpovedajúcou cene za dodanie Tovaru podľa zmluvy, ktorého sa porušenie týka, a to s výnimkou prípadov, kedy bola škoda spôsobená úmyselne, alebo z hrubej nedbanlivosti.
11.2. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.
11.3. O vzniku okolností vylučujúcich zodpovednosť je dotknutá strana povinná informovať druhú stranu bez zbytočného odkladu, inak stráca právo na uplatnenie dôsledku týchto okolností. zániku okolností vylučujúcich zodpovednosť je dotknutá strana povinná ihneď informovať druhú stranu o náhradnom termíne plnenia.
11.4.1. náhradu úšlého zisku; to neplatí, ak škoda vznikne v dôsledku konania založeného na podvodnom konaní, úmysle, alebo hrubej nedbanlivosti zodpovednej strany;
11.4.2. náhradu škody, ktorá vznikne v súvislosti s Objednávkou urobenou telefonicky; a
11.6. Obe strany sú oprávnené pozastaviť plnenie svojich povinností zo ,Zmluvy na dobu, počas, ktorej trvajú okolnosti, vylučujúce zodpovednosť (ďalej ,“Vyššia moc”). Za Vyššiu moc sa považuje prekážka, ktorá nastala nezávisle od vôl e povinnej strany a bráni jej v splnení jej povinnosti, ak nie je možné rozumne predpokladať, že by povinná strana tuto prekážku alebo jej následky odvrátila alebo prekonala a ďalej, že by v dobe uzavretia Zmluvy túto prekážku predvídala. Za prípady Vyššej moci sa považujú najmä: štrajk, epidémia, požiar, prírodná katastrofa, mobilizácia,vojna, povstanie, zabavenie tovaru, embargo, teroristický útok a pod.
11.7. Vyššia moc vylučuje nárok na uplatnenie zmluvných pokút, proti strane, ktorá bola zasiahnutá Vyššou mocou.
12.1. Pri rokovaní o uzavretí Zmluvy, ako aj počas jej plnenia, si môžu strany vzájomne poskytnúť informácie, ktoré budú obchodným tajomstvom poskytujúcej strany, alebo budú považované poskytujúcou stranou za dôverné, najmä obsah Zmluvy, obchodné a marketingové plány, ponuky (vrátane cenových), akékoľvek návrhy zmluvy, či jej podmienok, dohody alebo iné dojednania s tretími stranami, informácie o výsledkoch hospodárenia, o vzťahoch s obchodnými partnermi (ďalej len “Dôverné informácie”). Prijímajúca zmluvná strana je povinná zachovávať o Dôverných informáciách mlčanlivosť a použiť ich výhradne na účel, pre ktorý boli odovzdávajúcou zmluvnou stranou poskytnuté, a zaviazať k tomuto aj všetkých svojich zamestnancov a iné osoby, ktoré majú k Dôverným informáciám prístup. Povinnosť mlčanlivosti podľa tohto článku trvá aj po skončení Zmluvy do doby, než budú príslušné Dôverné informácie zverejnené poskytujúcou stranou alebo treťou osobou.
13.1 Ochrana a spracúvanie osobných údajov Kupujúceho, ktorý je fyzickou osobou, je vykonávaná v súlade s nariadením Európskeho parlamentu a Rady (EÚ) 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov.
13.2 Bližšie informácie o spracúvaní osobných údajov sú uvedené v samostatnom dokumente Zásady spracúvania osobných údajov dostupnom na webovej stránke http://www.elit.sk/o-nas/ochrana-osobnych-udajov.html.
14. Trvanie a ukončenie Zmluvy
14.1. Zmluva sa uzatvára s účinnosťou odo dňa jej uzatvorenia, pokiaľ nie je dohodnuté inak.
14.2. Zmluva je uzatvorená na dobu splnenia samostatne vystavenej Objednávky Zákazníka alebo na dobu dohodnutú v Zmluve.
14.3. Pokiaľ je Zmluva uzatvorená na dobu neurčitú, dôjde ku skončeniu Zmluvy písomnou výpoveďou ktorejkoľvek zo strán bez udania dôvodu s výpovednou dobou 2 mesiace, ktorá začne plynúť prvým dňom mesiaca nasledujúceho po doručení výpovede druhej strane, pokiaľ nie je medzi stranami dohodnuté v Zmluve inak.
14.4. K okamihu účinkov ukončenia Zmluvy zanikajú vystavené Objednávky (alebo ich časť) na dodávky Tovaru, ktoré neboli k tomuto okamihu dodané; vo vzťahu k Tovaru, ktorý bol k tomuto okamihu dodaný, ale nebol uhradený, zostáva Zmluva v platnosti a Zákazník je povinný za takýto Tovar Dodávateľovi zaplatiť cenu, ibaže Dodávateľ Zákazníkovi oznámi, že požaduje namiesto úhrady takéhoto Tovaru jeho vrátenie.
15.1. Strany sa na základe písomného vyhlásenia jednej zo strán o akomkoľvek spore alebo nároku pokúsia dosiahnuť zmierne riešenie týkajúce sa spornej záležitosti.
16. Ďalšie a záverečné ustanovenia
16.1. Každá zo strán má povinnosť bezodkladne informovať druhú stranu o všetkých skutočnostiach neuvedených v Zmluve, ktoré môžu mať vplyv na plnenie záväzkov zo Zmluvy.
16.2. Zákazník nie je oprávnený prevádzať svoje práva a povinnosti zo Zmluvy ani postúpiť pohľadávky zo Zmluvy, či už čiastočne alebo v celku, bez predchádzajúceho písomného súhlasu Dodávateľa. V prípade prevodu či postúpenia práv a povinností zo Zmluvy Zákazník ručí za splnenie povinností zo Zmluvy, v prípade, že ich nesplní postupník. Dodávateľovi zostávajú všetky námietky zo Zmluvy voči postupníkovi aj voči Zákazníkovi.Zmluva je uzatvorená podľa OBCHZ a právneho poriadku Slovenskej republiky.,
16.3. VOP Dodávateľa platia odo dňa ich zverejnenia na oficiálnej webstránke Dodávateľa www.elit.sk. Až do ich zrušenia, prípadne pokým nenadobudnú účinnosť nové všeobecné obchodné podmienky Dodávateľa. Právne vzťahy medzi Zákazníkom a Dodávateľom sa posudzujú vždy podľa ustanovení všeobecných obchodných podmienok platných v dobe doručenia Objednávky .
16.4. V prípade odchylných písomných dohôd v dokumentoch tvoriacich Zmluvu, sa hierarchia špeciálnych a všeobecných dohôd, ktoré sú vo vzájomnom rozpore, určuje nasledovne (od špeciálnych po všeobecné):
16.4.1. dohody obsiahnuté v jednotlivej Objednávke;
16.4.2. dohody obsiahnuté v samostatne zmluve podľa bodu 3.1.3. týchto VOP;
16.4.3. dohody v Cenníku;
16.4.4. dohody vo VOP.
16.5. Tieto VOP platia podporne aj v prípade, že Dodávateľ dohodne so svojim Zákazníkom zvláštne podmienky pre nekatalógový tovar. V prípade odchylných písomných dohôd platia prednostne ustanovenia osobitných podmienok.
16.6. Akékoľvek zmeny a doplnky Zmluvy, ktorá bola medzi stranami dohodnutá písomne, musia byť urobené taktiež v písomnej forme a musia byť podpísané oprávnenými osobami Zákazníka a Dodávateľa.
16.7. Neoddeliteľnou súčasťou týchto VOP je Reklamačný poriadok a Podmienky pre vrátenie Tovaru Dodávateľa, ktoré sú zverejnené na webstránke Dodávateľa www.elit.sk.
16.8. V prípade, že ktorékoľvek ustanovenie Zmluvy sa ukáže ako neplatné, neúčinné, nevykonateľné, v rozpore s právnymi predpismi, či dobrými mravmi, alebo ako inak nevynútiteľné, nebude tým dotknutá ani ovyplvnená účinnosť alebo vynútiteľnosť ostatných ustanovení. Strany v takom prípade dohodnú také ustanovenia, ktoré čo možno najviac zodpovedajú zmyslu a účelu pôvodného ustanovenia a úmyslu strán vyjadrenom v Zmluve.
16.9. Tieto VOP nadobúdajú účinnosť 25.5.2018.